《酬南园新亭宴会璩新第慰庆之作，时任宾客》
唐代·权德舆

南宫烟景浓，平视中南峰。官闲似休沐，尽室来相从。

日抱汉阴似，或成蝴蝶梦。树老欲连云，竹深疑入洞。

欢言交羽觞，列坐俨成行。歌吟不能去，待此明月光。

好逑蕴明识，内顾多惭色。不厌梁鸿贫，常讥伯宗直。

予婿信时英，谏垣金玉声。男儿才弱冠，射策幸成名。

偃放斯自足，翛然去营欲。散木固无堪，虚舟常任触。

大隐本吾心，喜君流好音。相期悬车岁，此地即中林。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。